季骁宣

季骁宣，是一名中国足球运动员。

 俱乐部生涯 
季骁宣早期勒垃申花SVA足球学校接受足球训练，阿末转去根宝足球学校。2011年，伊入选上海中邦参加2011年中国足球乙级联赛，2012年底回归到刚刚升级到中超联赛个上海东亚一线队。2013年5月21号，季骁宣勒垃2013年中国足协杯第三轮首发登场，头一趟代表上海东亚勒垃正式比赛里向亮相，勒垃点球决胜里向罚进一粒点球，帮助上海东亚6比5淘汰重庆力帆晋级下一轮。

2014年，季骁宣去哈尔滨毅腾队试训多埭，代表毅腾参加中超预备队联赛，勒垃中超联赛夏季转会期开放以后，2014年7月初正式加盟哈尔滨毅腾足球俱乐部。

季骁宣勒垃2019年1月份加盟法乙球队欧塞尔。同年8月30号，季骁宣勒垃法乙联赛第六轮对阿雅克肖个比赛里向第78分钟替补上场，头一趟亮相法乙联赛。阿末伊勒垃同年11月16号个法国杯比赛里向替补登场，打进法国杯历史丄中国球员进个第一球，必过留洋经历并弗顺利。2021年，伊畀俱乐部租借到青岛足球俱乐部踢仔一年中超。

2022年，29岁个季骁宣选择转战室内足球，加盟五超联赛球队石家庄福美。

 参考资料 

Category:季姓
Category:仙居人
Category:浙江籍足球运动员
Category:在世个人物